text: Talan gjørdist um ein heldur tungan dyst móti Kekkia í Brno í dag, har okkara høvdu tað trupult í álopinum og trupult við at skora hjá stinna kekkiska málverjanum.
text: #000000
text: Talan var um ein dyst, har Føroyska liðið kom heldur illa frá byrjan og afturum nøkur mál beinanvegin. Verjan stóð stóð væl, men høvdu okkara sera trupult við at skora hjá kekkiska málverjanum, sum stóð sera væl. Kekkia økti spakuliga í leypi av hálvleikunum og fóru til hálvleiks frammanfyri 14-8.
text: #000001
text: Føroyska liðið stóð seg betri í seinna hálvleiki. Tórður Guttensen hevði fleiri góðar bjargingar í málinum og gekk heldur frægari við at fáa mál, her serliga Peter Krogh legði eitt størri trýst í álopinum. Føroyska liðið hevði eina góða løtu um miðjan seinna hálvleiki, har munurin minkaði niður í 18-15. Hesa løtuna stóð verjan serliga væl og spældi serliga Helgi Hoydal ein branddyst í verjuni. Tá 12 minuttir restaðu kom Tróndur Mikkelsen á vøllin fyri fyrst ferð á A-landsliðnum og eydnaðist honum eisini at koma á máltalvuna við einum góðum máli.
text: #000002
text: Sum heild var talan um ein torføran dyst hjá føroyska liðnum, har verjan sum heild stóð væl, men at samlaða skoringsprosentið á 48 var ov lágt, kekkiski málverjin stóð sera væl ella okkara brendu ov illa. Føroyska liðið kempaði væl í seinna hálvleiki og gjørdi hetta eisini at munurin ikki gjørdist størri.
text: #000003
text: Føroyska liðið skal í morgin ferðast til Føroyar, har Ukraina bíðar í dysti sunnudagin kl. 18.00 á Hálsi. Kringvarpið vísir dystin í sjónvarpinum.
text: #000004
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000007